**”Rănile soldaților învingători”**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

”Rănile soldaților învingători”

...

Doar soldații sunt cei care luptă,

Doar soldații sunt cei care mor,

Iar scenariștii lumii se înfruptă

Din moartea lor și tinerețea lor!

...

Soldații se târăsc prin sânge și noroi,

Așteptați de mama care plânge,

Doar soldații mor ca niște eroi,

În ei e cerul când trupul li se frânge!

...

Doar soldații luptă îndurând orori

Din tinerețea lor moartea se înfruptă,

Soldații mor, nu sunt nemuritori,

Doar soldații sunt cei care luptă!

...

Pentru ei se cântă veșnică odihnă,

Din trupul lor răsar primăvara flori,

Iar după război lumea este plină

De rănile soldaților învingători!